CELEX: 31990R3918
Language: el
Date: 1990-12-21 00:00:00
Title: Κανονισμός (ΕΟΚ) αριθ. 3918/90 του Συμβουλίου της 21ης Δεκεμβρίου 1990 για τη μεταφορά στην Ελλάδα 150.000 τόννων κτηνοτροφικών σιτηρών που κατέχονται από το γερμανικό οργανισμό παρεμβάσεως

Avis juridique important

|

31990R3918

Κανονισμός (ΕΟΚ) αριθ. 3918/90 του Συμβουλίου της 21ης Δεκεμβρίου 1990 για τη μεταφορά στην Ελλάδα 150.000 τόννων κτηνοτροφικών σιτηρών που κατέχονται από το γερμανικό οργανισμό παρεμβάσεως  

Επίσημη Εφημερίδα αριθ. L 375 της 31/12/1990 σ. 0013 - 0014

ΚΑΝΟΝΙΣΜΟΣ (ΕΟΚ) αριθ. 3918/90 ΤΟΥ ΣΥΜΒΟΥΛΙΟΥ της 21ης Δεκεμβρίου 1990 για τη  μεταφορά στην Ελλάδα 150^000 τόνων κτηνοτροφικών σιτηρών που κατέχονται από το γερμανικό οργανισμό  παρεμβάσεωςΤΟ ΣΥΜΒΟΥΛΙΟ ΤΩΝ ΕΥΡΩΠΑΙ ΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της  αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ.  1340/90(2), και ιδίως το άρθρο 7 παράγραφος 5, τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της  κοινής γεωργικής πολιτικής(3), όπως τροποποιήθηκε τελευταία από τον κανονισμό (ΕΟΚ) αριθ.  2048/88(4), και ιδίως το άρθρο 3 παράγραφος 2, την πρόταση της Επιτροπής, Εκτιμώντας: ότι η ξηρασία που έπληξε την Ελλάδα κατά τους τελευταίους μήνες προκάλεσε έλλειψη ζωοτροφών που  μπορεί να οδηγήσει τους κτηνοτρόφους σε πρόωρη πώληση των ζώων τους, πράγμα που μπορεί να έχει  αρνητικές συνέπειες για το εισόδημά τους; ότι η έλλειψη αυτή μπορεί να αντιμετωπισθεί με τη χρησιμοποίηση από τους κτηνοτρόφους 150^000 τόνων  κτηνοτροφικών σιτηρών; ότι αυτά τα κοινοτικά σιτηρά είναι διαθέσιμα στους γερμανικούς οργανισμούς  παρεμβάσεως; ότι ο ελληνικός οργανισμός παρεμβάσεως δεν διαθέτει κτηνοτροφικά σιτηρά; ότι, εξάλλου, η Γερμανία αντιμετωπίζει επί του παρόντος δυσκολίες αποθηκεύσεως σιτηρών στην  παρέμβαση μετά την καλή συγκομιδή του 1990 και τη διαδικασία ενοποιήσεως που θα μπορούσε να  οδηγήσει σε αναζήτηση δυνατοτήτων αποθηκεύσεως εκτός του εδάφους της; ότι, μεριμνώντας για την καλή  διαχείριση, θα πρέπει να εφοδιαστούν οι έλληνες κτηνοτρόφοι με τα γερμανιμκά αποθέματα παρεμβάσεως  προβαίνοντας σε μεταφορά μέρους αυτών; ότι ο ελληνικός οργανισμός παρεμβάσεως μεταπωλεί τα μεταφερόμενα αποθέματα με τους όρους που  αναφέρονται στον κανονισμό (ΕΟΚ) αριθ. 1836/82 της Επιτροπής της 7ης Ιουλίου 1982 για τον καθορισμό  των διαδικασιών και των όρων μεταπωλήσεως των σιτηρών που κατέχονται από τους οργανισμούς  παρεμβάσεως(5), όπως τροποποιήθηκε τελευταία από τον κανονισμό (ΕΟΚ) αριθ. 2619/90(6); ότι,  εντούτοις, λαμβανομένων υπόψη των ειδικών λεπτομερειών εκτελέσεως της εν λόγω μεταφοράς, που  προβλέπουν τη διάθεση των σιτηρών στους ελληνικούς λιμένες εκφορτώσεως, θα πρέπει να προβλεφθεί ότι  η ελάχιστη τιμή πωλήσεως θα καθορισθεί σε επίπεδο που θα επιτρέπει τη διάθεση των σιτηρών στις  εσωτερικές περιοχές της Ελλάδας σε ικανοποιητικές τιμές; ότι πρέπει να προσδιοριστούν ορισμένες λεπτομέρειες σχετικές με την ανάληψη του προϊόντος και τη  μεταφορά των ευθυνών ως προς αυτό; ότι θα πρέπει να προβλεφθούν οι διατάξεις οι σχετικές με τη λογιστική καταχώρηση αυτής της εργασίας  σύμφωνα με τους μηχανισμούς που προβλέπονται από τον κανονισμό (ΕΟΚ) αριθ. 1883/78 του Συμβουλίου  της 2ας Αυγούστου 1978 σχετικά με τους γενικούς κανόνες για τη χρηματοδότηση των παρεμβάσεων από το  Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων(7), όπως  τροποποιήθηκε τελευταία από τον κανονισμό (ΕΟΚ) αριθ. 2050/88(8), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Αρθρο 1 1. ^Ο γερμανικός οργανισμός παρεμβάσεως θέτει στη διάθεση του  ελληνικού οργανισμού παρεμβάσεως 150^000 τόνους κτηνοτροφικών σιτηρών. 2. ^Ο ελληνικός οργανισμός παρεμβάσεως αναλαμβάνει τα προϊόντα που αναφέρονται στην παράγραφο 1  πριν από την 1η Φεβρουαρίου 1991 και εξασφαλίζει γι' αυτά τη μεταφορά πριν από την 1η Μαΐου 1991  μέχρι τον τόπο αποθήκευσης που ορίζει ο ελληνικός οργανισμός παρέμβασης ο οποίος ευρίσκεται στα  λιμάνια της Ελλάδας, που πρέπει να ορισθούν σύμφωνα με τη διαδικασία που αναφέρεται στην παράγραφο 5 ή σε μία ακτίνα που πρέπει επίσης να ορισθεί σύμφωνα με την ίδια διαδικασία γύρω από αυτά τα λιμάνια. Εξασφαλίζει τη διάθεσή τους για τη  διατροφή των ζώων πριν από τις 30 Ιουνίου 1991. 3. ^Η μεταπώληση των εν λόγω σιτηρών πραγματοποιείται, σταδιακά με την άφιξή τους στην Ελλάδα,  σύμφωνα με τις διατάξεις του κανονισμού (ΕΟΚ) αριθ. 1836/82; εντούτοις, μπορεί να αποφασισθεί  παρέκκλιση από τις διατάξεις του άρθρου 5 παράγραφος 1 του εν λόγω κανονισμού σύμφωνα με τη  διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75. 4. ^Οι εργασίες μεταφοράς που αναφέρονται στην παράγραφο 2 κατακυρώνονται με διαγωνισμό. Η  συγκέντρωση πρέπει να γίνει με τους ευνοϊκότερους όρους μεταφοράς. 5. ^Οι λεπτομέρειες εφαρμογής του παρόντος κανονισμού, ιδίως όσον αφορά τις διατάξεις που είναι  αναγκαίες για να εξασφαλισθεί ότι θα χρησιμοποιηθούν τα σιτηρά για τη διατροφή των ζώων στην  Ελλάδα, καθώς και το χρονοδιάγραμμα των διαγωνισμών και της μεταφοράς των εν λόγω σιτηρών  θεσπίζονται με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75.  Αρθρο 2 1. ^Ο γερμανικός οργανισμός παρεμβάσεως καταχωρεί ως εξερχόμενες στο λογαριασμό, που  αναφέρεται στο άρθρο 4 του κανονισμού (ΕΟΚ) αριθ. 1883/78, τις εκχωρηθείσες προσότητες σιτηρών με  αξία μηδέν. 2. ^Ο ελληνικός οργανισμός παρεμβάσεως καταχωρεί ως εισερχόμενες στο λογαριασμό, που αναφέρεται στο  άρθρο 4 του κανονισμού (ΕΟΚ) αριθ. 1883/78, τις ποσότητες σιτηρών που έλαβε με αξία μηδέν και τις  αποτιμά στο τέλος κάθε μήνα με την τιμή των 43 Ecu ανά τόνο, που μετατρέπονται σε εθνικό νόμισμα με  τη γεωργική ισοτιμία που ισχύει στην αρχή της περιόδου εμπορίας 1990/91. 3. ^Τα έξοδα μεταφοράς των προϊόντων που αναφέρονται στο άρθρο 1 παράγραφος 1 καταχωρούνται στο  λογαριασμό που αναφέρεται στην παράγραφο 2.  Αρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 21 Δεκεμβρίου 1990. Για το ΣυμβούλιοΟ ΠρόεδροςA. RUBERTI (1)ΕΕ αριθ. L 281 της 1. 11. 1975, σ. 1.  (2)ΕΕ αριθ. L 134 της 28. 5. 1990, σ. 1.  (3)ΕΕ αριθ. L 98 της 28. 4. 1970, σ. 3.  (4)ΕΕ αριθ. L 185 της 15. 7. 1988, σ. 1.  (5)ΕΕ αριθ. L 202 της 9. 7. 1982, σ. 23.  (6)ΕΕ αριθ. L 249 της 12. 9. 1990, σ. 8.  (7)ΕΕ αριθ. L 216 της 5. 8. 1978, σ. 1.  (8)ΕΕ αριθ. L 185 της 15. 7. 1988, σ. 6.